CELEX: 22016D1294
Language: sl
Date: 2015-04-30 00:00:00
Title: Sklep Skupnega odbora EGP št. 111/2015 z dne 30. aprila 2015 o spremembi Priloge XIII (Promet) k Sporazumu EGP [2016/1294]

4.8.2016   
               
               
                  SL
               
               
                  Uradni list Evropske unije
               
               
                  L 211/68
               
            SKLEP SKUPNEGA ODBORA EGP
      št. 111/2015
      z dne 30. aprila 2015
      o spremembi Priloge XIII (Promet) k Sporazumu EGP [2016/1294]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo Komisije (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (1), je treba vključiti v Sporazum EGP.
               
            
                  (2)
               
               
                  Uredba (EU) št. 1321/2014 razveljavlja Uredbo Komisije (ES) št. 2042/2003 z dne 20. novembra 2003 (2), ki je vključena v Sporazum EGP in jo je zato treba v okviru Sporazuma EGP razveljaviti.
               
            
                  (3)
               
               
                  Prilogo XIII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Besedilo točke 66q (Uredba Komisije (ES) št. 2042/2003) Priloge XIII k Sporazumu EGP se nadomesti z naslednjim:
      
         „32014 R 1321: Uredba Komisije (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (UL L 362, 17.12.2014, str. 1).“
      
      Člen 2
      Besedilo Uredbe (EU) št. 1321/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 1. maja 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, 30. aprila 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 362, 17.12.2014, str. 1.
      
         (2)  UL L 315, 28.11.2003, str. 1.
      
         (*)  Navedena ni nobena ustavna zahteva.